ایسن

ایسن ایک قدیم شہر-ریاست تھی جو آج کے عراق کے جنوبی حصے میں، صوبہ قادسیہ میں واقع تھی۔ اس کے آثار آج بغداد سے تقریباً 200 کلومیٹر جنوب مشرق اور نیپور (نفر) سے تقریباً 35 کلومیٹر جنوب مغرب میں موجود ہیں۔ اس کا ذکر تیسری ہزارہ قبل مسیح کی میخی (مسماری) تحریروں میں ملتا ہے اور دوسری ہزارہ قبل مسیح کے آغاز میں اس کی تہذیب نے بین النہرین کی تاریخ پر اثر ڈالا۔. مقام ایسن کا موجودہ مقام "ایشان البحریات" کے نام سے جانا جاتا ہے۔ یہ ایک قدیم شہر تھا جو دریائے فرات کے قریب واقع تھا اور تقریباً 200 ہیکٹر رقبے پر پھیلا ہوا تھا۔ یہ شہر ایک اہم مقام پر واقع تھا، کیونکہ یہ سومری اور اکدی تہذیبوں کے سنگم پر تھا۔ اس کے اردگرد کئی اہم قدیم شہر تھے جیسے نفر، ادب اور، شروپاک، ابو صلابیخ اور دیگر۔ اسی وجہ سے ایسن قدیم بابلی دور کے آغاز میں ایک اہم سیاسی اور ثقافتی مرکز بن گیا تھا۔ اس کی جغرافیائی اہمیت کی وجہ سے یہ اپنے زمانے میں ایک بڑے علاقے پر اثر و رسوخ رکھنے میں کامیاب رہا۔ تاریخ آثارِ قدیمہ سے معلوم ہوتا ہے کہ ایسن میں انسانی آبادکاری قبل از تاریخ زمانے سے موجود تھی، کیونکہ یہاں عبید اور وركاء (ارک) دور کے مٹی کے برتن بڑی مقدار میں ملے ہیں۔ کھدائی سے یہ بھی ظاہر ہوا کہ یہ شہر ابتدائی سلالات کے پہلے، دوسرے اور تیسرے ادوار میں بھی اہم حیثیت رکھتا تھا۔ اکدی دور میں بھی یہاں آبادکاری جاری رہی، جس کی تصدیق تحریری نصوص سے ہوتی ہے۔ اسی طرح تیسری سلالة اور (Ur III) کے زمانے میں بھی ایسن کا ذکر کئی تحریروں میں ملتا ہے۔ جب سلالة اور سومری حکومت ختم ہوئی تو ایسن نے اس کی جگہ لے لی اور سومر و اکد کی حکمرانی سنبھال لی۔ اس کا اثر و رسوخ بڑھتا گیا یہاں تک کہ یہ ایک بڑی طاقت بن گئی اور دلمون سے لے کر ارابخا تک اس کا کنٹرول ہو گیا اس کے زیرِ اثر اہم شہر جیسے: اوروک اور اریدو اوما لگش کزالو وغیرہ آ گئے۔ اس زمانے میں ایسن پر "سلالہ ایسن الاولى" نے تقریباً ڈھائی صدی تک حکومت کی۔ بعد میں 1794 قبل مسیح میں لارسا کے بادشاہ ریم سن کے دور میں ایسن اس کے قبضے میں آ گیا۔ پھر بابل کی پہلی سلالة کے مشہور بادشاہ حمورابی کے دور میں، خاص طور پر اس کے ساتویں سالِ حکومت سے، یہ بابل کے زیرِ اقتدار آ گیا۔ اس دور سے متعلق کئی مٹی کی تختیاں (کتبے) بھی دریافت ہوئی ہیں۔ حوالہ جات